Úradný vestník L 029 , 03/02/1999 S. 0044 - 0048



Rozhodnutie Komisie z 25. januára 1999 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o tepelno — izolačné výrobky (oznámené pod číslom dokumentu C(1999) 115) (Text s významom pre EHP) (1999/91/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], v znení smernice 93/68/EHS [2], najmä na jej článok 13 ods. 4, keďže sa požaduje, aby Komisia podľa článku 13 ods. 3 smernice 89/106/EHS vybrala z dvoch postupov preukazovania zhody výrobku "najmenej závažný postup prichádzajúci do úvahy v súlade s požiadavkami na bezpečnosť"; keďže to znamená, že je potrebné rozhodnúť, či pre daný výrobok alebo skupinu výrobkov, je systém vnútropodnikovej kontroly, za ktorý je zodpovedný výrobca, nevyhnutnou a postačujúcou podmienkou preukázania zhody alebo z dôvodov spojených s plnením kritérií uvedených v článku 13 ods. 4 je potrebný zásah schváleného certifikačného orgánu; keďže v článku 13 ods. 4 sa požaduje, aby postup takto určený bol uvedený v mandátoch a v technických špecifikáciách; keďže je preto potrebné definovať pojem výrobok alebo skupina výrobkov, ako je použitý v mandátoch a v technických špecifikáciách; keďže dva postupy ustanovené v článku 13 ods. 3 sú podrobne opísané v prílohe III k smernici 89/106/EHS; keďže je preto nevyhnutné jasne stanoviť metódy, akými sa musia tieto dva postupy vykonávať, s ohľadom na prílohu III, pre každý výrobok alebo skupinu výrobkov, pretože príloha III uprednostňuje určité systémy; keďže postup uvedený v článku 13 ods. 3 písm. a) zodpovedá systémom ustanoveným v prvej možnosti, bez priebežného dohľadu, a druhej a tretej možnosti bodu ii) oddielu 2 prílohy III a postup uvedený v písm. b) článku 13 ods. 3 zodpovedá systémom ustanoveným v bode i) časti 2 prílohy III, a v prvej možnosti s priebežným dohľadom, bodu ii) oddielu 2 prílohy III; keďže opatrenia uvedené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupiny výrobkov stanovených v prílohe I sa musí preukazovať postupom, pri ktorom výrobca má vo svojej výhradnej zodpovednosti vnútropodnikovú kontrolu výroby, ktorá zabezpečuje, že výrobok je v zhode s platnými technickými špecifikáciami. Článok 2 Zhoda výrobkov stanovených v prílohe II sa musí preukazovať postupom, pri ktorom navyše, k vnútropodnikovej kontrole výroby vykonávanej výrobcom, do hodnotenia a dohľadu nad kontrolou výroby alebo výrobkom samotným, je zapojený aj schválený certifikačný orgán. Článok 3 Postup preukazovania zhody, ako je ustanovený v prílohe III, je uvedený v mandátoch pre harmonizované normy. Článok 4 Toto rozhodnutie je adresované členským štátom. V Bruseli 25. januára 1999 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Tepelno — izolačné výrobky (továrensky vyrábané výrobky a výrobky, ktoré sa budú vyrábať na mieste výstavby): Pre akékoľvek použitie, okrem prípadov, kde ide o materiály, ktoré sú podľa reakcie na požiar zaradené do tried A [1], B [2], C [3]. [1] Materiály, u ktorých je reakcia na požiar náchylná na zmenu počas výroby (vo všeobecnosti tie, ktoré podliehajú chemickej zmene, t. j. požiarne spomaľovače, alebo kde zmeny v zložení môžu viesť k zmenám v reakcii na požiar). [2] Materiály, u ktorých je reakcia na požiar náchylná na zmenu počas výroby (vo všeobecnosti tie, ktoré podliehajú chemickej zmene, t. j. požiarne spomaľovače, alebo kde zmeny v zložení môžu viesť k zmenám v reakcii na požiar). [3] Materiály, u ktorých je reakcia na požiar náchylná na zmenu počas výroby (vo všeobecnosti tie, ktoré podliehajú chemickej zmene, t. j. požiarne spomaľovače, alebo kde zmeny v zložení môžu viesť k zmenám v reakcii na požiar). -------------------------------------------------- PRÍLOHA II Tepelno — izolačné výrobky (továrensky vyrábané výrobky a výrobky, ktoré sa budú vyrábať na mieste výstavby): Pre použitie v prípadoch, kde ide o materiály, ktoré sú podľa reakcie na požiar zaradené do tried A [1], B [2], C [3]. [1] Materiály, u ktorých je reakcia na požiar náchylná na zmenu počas výroby (vo všeobecnosti tie, ktoré podliehajú chemickej zmene, t. j. požiarne spomaľovače, alebo kde zmeny v zložení môžu viesť k zmenám v reakcii na požiar). [2] Materiály, u ktorých je reakcia na požiar náchylná na zmenu počas výroby (vo všeobecnosti tie, ktoré podliehajú chemickej zmene, t. j. požiarne spomaľovače, alebo kde zmeny v zložení môžu viesť k zmenám v reakcii na požiar). [3] Materiály, u ktorých je reakcia na požiar náchylná na zmenu počas výroby (vo všeobecnosti tie, ktoré podliehajú chemickej zmene, t. j. požiarne spomaľovače, alebo kde zmeny v zložení môžu viesť k zmenám v reakcii na požiar). -------------------------------------------------- PRÍLOHA III Poznámka: pre výrobky, ktoré sú určené na viac ako jedno použitie, špecifikované v nasledovných skupinách, sa úlohy pre schválené orgány odvodené od príslušného postupu preukazovania zhody kumulujú. SKUPINA VÝROBKOV TEPELNO — IZOLAČNÉ VÝROBKY (1/2) 1. Systémy preukazovania zhody Pre výrobok(-ky), ktorý(-é) je (sú) uvedený(-é) nižšie a pre jeho (ich) zamýšľané použitie sa požaduje, aby CEN/Cenelec v príslušnej(-ých) harmonizovanej(-ých) norme(-ách) špecifikovali nasledovný(-é) systém(-y) preukazovania zhody: Systém 3: Pozri smernicu 89/106/EHS, príloha III oddiel 2 bod ii), druhá možnosť. Výrobok(-ky) | Zamýšľané použitie | Úroveň(-ne) alebo trieda(-y) | Systém(-y) preukazovania zhody | Tepelno — izolačné výrobky (továrensky vyrábané výrobky a výrobky, ktoré sa budú vyrábať na mieste výstavby): | akékoľvek | – | 3 | Špecifikácia postupu by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a tam, kde je to vhodné, bod 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si výrobca neželá deklarovať hodnotenie výrobku z tohto hľadiska. SKUPINA VÝROBKOV TEPELNO — IZOLAČNÉ VÝROBKY (2/2) 1. Systémy preukazovania zhody Pre výrobok(-ky), ktorý(-é) je (sú) uvedený(-é) nižšie a pre jeho (ich) zamýšľané použitie sa požaduje, aby CEN/Cenelec v príslušnej(-ých) harmonizovanej(-ých) norme(-ách) špecifikovali nasledovný(-é) systém(-y) preukazovania zhody: Systém 1: Pozri smernicu 89/106/EHS, príloha III oddiel 2 bod i), bez kontrolného testovania skúšobných vzoriek. Systém 3: Pozri smernicu 89/106/EHS, príloha III oddiel 2 bod ii), druhá možnosť. Systém 4: Pozri smernicu 89/106/EHS, príloha III oddiel 2 bod ii), tretia možnosť. Výrobok(-ky) | Zamýšľané použitie | Úroveň(-ne) alebo trieda(-y) | Systém(-y) preukazovania zhody | Tepelno — izolačné výrobky (továrensky vyrábané výrobky a výrobky, ktoré sa budú vyrábať na mieste výstavby): | Pre použitie v prípadoch podľa reakcie na požiar | A, B, C | 1 | — | — | A, B, C | 3 | — | — | A, D, E, F | 4 | Špecifikácia postupu by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a tam, kde je to vhodné, bod 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si výrobca neželá deklarovať hodnotenie výrobku z tohto hľadiska. --------------------------------------------------